Tolong jelaskan mengenai Geografi dari Kuching dalam bahasa melayu

Kuching terletak di tebing Sungai Sarawak di bahagian barat laut pulau Borneo. Had Bandaraya Kuching termasuk semua kawasan di Daerah Kuching mengandungi kawasan seluas kira-kira  yang dibatasi Gunung Lasak di Muara Tebas ke Batu Buaya di Semenanjung Santubong berikutan beberapa siri pengukuran seperti yang dinyatakan dalam Jadual Ordinan Pertama Bandar Kuching, 1988. Bagi memudahkan ketetapan undang-undang, had bandar Kuching bermula dari Lapangan Terbang Antarabangsa Kuching di selatan hingga ke pantai utara Santubong dan semenanjung Bako; dari Taman Negara Tanah Lembap Kuching di barat ke muara Sungai Koap di timur. Sungai Sarawak pada umumnya membahagi bandar tersebut menjadi bahagian Utara dan Selatan. Puncak tertinggi bagi bandar ini ialah Gunung Santubong di semenanjung Santubong, yang pada  di atas permukaan laut, terletak 35 km sebelah utara dari pusat bandar. Proses pembandaran yang pesat telah berlaku di seluruh kawasan Greater Kuching dan meluas ke Penrissen, Kota Sentosa, Kota Padawan, Batu Kawah, Siburan, Tarat, Bau, Lundu, Kota Samarahan, Asajaya serta Serian yang terletak sekitar 65 km dari Kuching.